paragraph_text: Kod molekula koje nemaju sasvim sređenu strukturu; npr. vodikovu vezu, vrpca će potjecati od prijelaza različitih molekula koje imaju blago različite geometrije (kod vodikovih veza, vodikovi atomi mogu biti u različitim položajima između dva elektronegativna atoma). Iz istih razloga, tekućine imaju vrpčaste spektre, jer se pojedine molekule nalaze u različitim okruženjima. Kristali, za razliku od slobodnih atoma nemaju energijske razine točno određene energije, već energijske razine poprimaju široke pojaseve, koje se također nazivaju vrpce. Kako prijelaz može biti između bilo kojeg dijela popunjene energijske vrpce u bilo koji dio nepopunjene vrpce, tada emitirani odnosno apsorbirani fotoni mogu imati bilo koju energiju koja odgovara razlikama tih dijelova energijskih vrpci. Zbog toga kristalne i amorfne tvari imaju spektralne vrpce.